Document ID: 32009R1098

KOMMISSIONENS FORORDNING (EF) Nr. 1098/2009
af 16. november 2009
om ændring af forordning (EF) nr. 2535/2001 om gennemførelsesbestemmelser til Rådets forordning (EF) nr. 1255/1999 for så vidt angår importordningen for mælk og mejeriprodukter og åbning af toldkontingenter
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 144, stk. 1, og artikel 148, sammenholdt med artikel 4, og
ud fra følgende betragtninger:
(1)
I forbindelse med de toldindrømmelser, der er fastsat i afgørelse nr. 1/98 truffet af Associeringsrådet EF-Tyrkiet af 25. februar 1998 om handelsordningen for landbrugsprodukter (2) har EF forpligtet sig til at åbne et årligt importkontingent med nultoldsats på 2 300 tons for oste med oprindelse i Tyrkiet og henhørende under KN-kode 0406 90 29, 0406 90 50, ex 0406 90 86, ex 0406 90 87 og ex 0406 90 88.
(2)
Gennemførelsesbestemmelserne for forvaltningen af dette importtoldkontingent (i det følgende benævnt »kontingentet«) er for tiden fastsat i Kommissionens forordning (EF) nr. 2535/2001 (3).
(3)
Forvaltningen af toldkontingenter efter den metode for den kronologiske rækkefølge af indgivelsen af ansøgninger, der er fastsat i artikel 144, stk. 2, litra a), i forordning (EF) nr. 1234/2007, har vist sig positiv i andre landbrugssektorer. Med henblik på at forenkle procedurerne bør det derfor fastsættes, at metoden fremover også skal anvendes for det kontingent, som denne forordning vedrører. Det bør ske i overensstemmelse med artikel 308a, artikel 308b og artikel 308c, stk. 1, i Kommissionens forordning (EØF) nr. 2454/93 af 2. juli 1993 om gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks (4).
(4)
Under hensyn til de særlige omstændigheder i forbindelse med overgangen fra den gamle til den nye ordning bør det fastsættes, at artikel 308c, stk. 2 og 3, i forordning (EØF) nr. 2454/93 ikke gælder for kontingentperioden 1. januar til 31. december 2010.
(5)
Forordning (EF) nr. 2535/2001 bør derfor ændres.
(6)
Foranstaltningerne i denne forordning er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter -
UDSTEDT FØLGENDE FORORDNING:
Artikel 1
I forordning (EF) nr. 2535/2001 foretages følgende ændringer:
1)
Artikel 5, litra d), udgår.
2)
Artikel 19, litra c), udgår.
3)
Artikel 19a affattes således:
»Artikel 19a
1. Artikel 308a, artikel 308b og artikel 308c, stk. 1, i forordning (EØF) nr. 2454/93 gælder for de kontingenter, der figurerer i bilag VIIa, og som er fastsat i:
a)
Rådets forordning (EF) nr. 312/2003 (5)
b)
Rådets forordning (EF) nr. 747/2001 (6)
c)
liste 4 i bilag IV til aftalen om handel, udvikling og samarbejde med Sydafrika (7)
d)
bilag I til protokol nr. 1 til afgørelse nr. 1/98 truffet af Associeringsrådet EF-Tyrkiet (8).
2. Ved import i henhold til de kontingenter, der er omhandlet i stk. 1, skal der ikke fremlægges importlicens.
2a. For det i stk. 1, litra d), omhandlede kontingent gælder artikel 308c, stk. 2 og 3, i forordning (EØF) nr. 2454/93 ikke for kontingentperioden 1. januar til 31. december 2010.
4. Anvendelsen af den nedsatte toldsats er betinget af, at der fremlægges det bevis for oprindelse, der er udstedt i henhold til:
a)
bilag III til aftalen med Republikken Chile
b)
protokol nr. 4 til aftalen med Israel
c)
protokol nr. 2 til aftalen med Sydafrika (9).
d)
protokol nr. 3 til afgørelse nr. 1/98 truffet af Associeringsrådet EF-Tyrkiet.
4)
Bilag I. D udgår.
5)
I bilag VIIa tilføjes et punkt 4, der affattes som anført i bilaget til denne forordning.
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Den anvendes for de importkontingentperioder, der åbnes fra den 1. januar 2010.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 16. november 2009.

Labels: 3
17
18